બેંગ્લોર: જેટલા કલાક કામ એટલી વધુ સિગરેટ. જી હાં એક રિપોર્ટ અનુસાર સિગરેટ પીનાર લોકો કામ કરવાના પોતાના કલાકો અનુસાર સિગરેટની સંખ્યા નક્કી કરી રહ્યાં છે અને ભયંકર કેન્સરનો શિકાર થઇ રહ્યાં છે. લંડનના બિઝનેસ સ્કુલ ઓફ ઇકોનોમિક્સમાં કરવામાં આવેલા એક સર્વેમાં આ વાત સામે આવી છે. આ સર્વે રિપોર્ટના અનુસાર જો કોઇ વ્યક્તિ ચાલીસ કલાકથી વધુ એક અઠવાડિયામાં કામ કરે છે અને તે સિગરેટ પીવે છે તો તેની સિગરેટ પીવાની આદતમાં વધારો થઇ રહ્યો છે. તેનો આધાર બનાવીને લોકોને સલાહ આપવામાં આવી છે કે તે જો સિગરેટ પીવાનું છોડવા ઇચ્છે છે તો અઠવાડિયામાં ચાલીસ કલાકથી વધુ કામ ન કરે.